**VIVESTAD BYGDEKVINNELAG**

**Referat fra medlemsmøte 25.08.22**

Sted: Holt gård, Undrumsdal

I nydelig sommervær ble 12 damer fra Vivestad bygdekvinnelag ønsket velkommen til Holt gård av Rakel Skjerve. Hun informerte om gården, dens historie og hvordan hun og Roar Holt har bygd opp gården og hvordan den blir drevet i dag. De tar imot besøk, arrangerer selskaper og driver med utleie av parseller til dyrking av grønnsaker (andelshage). Det er både griser, sauer, kyr, ender, katter mm på gården. Gården blir drevet økologisk og de har eget meieri på gården.

Vi fikk servert nydelig pizza og kaffe/te og is laget på gården.

Flott omvisning på gården hvor vi bl.a. fikk se andelshagen.

Leder Anne Ka Munkejord redegjorde for følgende lagssaker:

* Vivestad bygdekvinnelag har mottatt kr 5 000 fra NBK til arrangement av Vår dag den 16. oktober. Arrangementet blir i samarbeid med 4H og idrettslaget.
* Neste møte i bygdekvinnelaget blir lørdag 17. september med tur til Roseslottet i Oslo. Omvisning kl 1200. Mer informasjon sendes ut senere.

Loddsalget innbrakte kr 720,- i lagskassa.

Margot L Krøglid, sekretær



